Заьзгакъонгий-Ков

Заьзганаькъан-Юрт () — ГӀалгӀайчен МагӀалбика шахьаре ула юрт.

Юрта хьисапе моттиг Заьзганаькъан-Юрт яха муниципальни кхоллам хул цох шийна юкъе кхы юрт чу а ца йодаш.

 Географи 
Юрт улл Ӏаьлаха-Чуртен атагӀа, шахьара юкъ йолча МагӀалбиках малхбоалехьа 14 км гаьнеи Магасах гӀинбухехьа 50 км гаьнеи.

ГаргагӀа ядача юртех я гӀинбухен-малхбузехьа я́да Къулбехьера яха юрти Махьмад-ХитӀеи, гӀинбухен-малхбоалехьа — Аьккхий-Юрти, зӀилбухен-малхбоалехьа — Керда Реданти, малхбузехьа — СоагӀапчеи МагӀалбики. 

 Тархьар 
Харцахь-бакъахь боарамал тӀех мехкадаьтта а доаккхаш массайтта шера́ МагӀалбикеи МагӀалбика шахьареи болх дӀабахьар бахьан долаш дӀадоаккхалургдоаца зе хиннад моттигерча экологенна. Юххера, иштта а чутакха кхерам болаш хиннача лаьттаех деррига хӀалакьхинна токхамий лаьтташ хьахиннад нах ба́ха кхерам а болаш.

Госкомнедрай падрогеологени инженерий геологени ерригроссе Ӏилман-тохкама институто 1993-ча шера МагӀалбика шахьара токхамий зона́ тохкам баьб. Цар баьча хоадамца из моттиг стихийни бо́хама зонах дӀалаьрхӀай.

Цу хоадамга а хьежа́ ГӀалгӀай Мехка Доалчено дагалоацама программа кийчъяьй 3000 дезал токхамий зона тӀара дӀакхолхабеш, царех 500 дезал сиха кхолхабе а безаш.

1993-ча шера маьтсела бетта 8-ча дийнахь Россе Федерацен Доалчен № 773-р йолча Распоряженеца соцам баьб ахча хьахеца а, кердача юрта — Зязиков-Юрт — 500 цӀенош доттара хьалхара аргӀа йолае а.

Хьахийца́ча ахчаъ 1993—1995-ча шерашка 355 цӀенош хьалдаьд. 1993—2003-ча шера деррига хьалдаьр 494 цӀенош хиннад МагӀалбикеи МагӀалбика шахьареи токхамий зоне баьха́ча на́ха́.

 Бахарзой 

 Къамашцара лоаттам
2010-ча шера ерригроссен хьисап деш нах дӀаязбарах :

 Белгалдаккхар 

ОагӀат:МагӀалбика шахьара нах баха моттигаш
ОагӀат:МагӀалбика шахьара муниципальни кхолламаш
ОагӀат:ГӀалгӀайчен юрта хьисапе моттигаш
ОагӀат:Хьахиннад 1993 шера Эрсече
ОагӀат:1990 шераш ГӀалгӀайче